Gereformeerde kerk Potchefstroom-Die Bult - Wikipedia
Die Teologiese Skool op die voorgrond en die Gereformeerde kerk Potchefstroom-Die Bult op die agtergrond. Dit was jare lank die kerkgebou van die Gereformeerde kerk Potchefstroom-Noord. Gerard Moerdijk het dié gebouekompleks ontwerp. Dis op 18 Oktober 1952 in gebruik geneem.
Die Gereformeerde kerk Potchesftroom-Die Bult is die jongste en naasgrootste gemeente in die GKSA se Klassis Potchefstroom.
Die gemeente het in 2011 ontstaan uit die samevoeging van die gemeentes Potchefstroom-Noord en Noordbrug nadat laasgenoemde se belydende lidmate afgeneem het tot 168 en die Noord-gemeente s’n tot 379. Die saamgestelde gemeente gebruik die kerkgebou van die Noord-gemeente, wat ’n eenheid vorm met die Teologiese Skool en die Administratiewe Buro. Dié kerkgebou is dekades lank vir die oggend- sowel as die aanddiens gebruik en in die jongste jare ook vir ’n "internasionale" (Engelse) diens laat soggens. Noordbrug se kerk word gebruik deur 'n ander kerkverband.
Einde 2015 het die nuwe gemeente se belydende lidmate 638 getel, 91 meer as die samestellende dele vier jaar vantevore. Met die stigting van Potchefstroom-Die Bult het ds. H.S. Coetzee van die Noord-gemeente af oorgekom, maar dr. C.J. Smit, Noordbrug se laaste predikant, is op 9 April 2011 in die amp oorlede. In 2016 is Die Bult buiten ds. Coetzee ook bedien deur ds. Willem Steyn.
1 Fotobeeld van die kerk en perseel
Fotobeeld van die kerk en perseelWysig
'n Lidmaat en kleindogter van ds. Pieter Bingle, Albertje Fouche, by prof. Koos van Rooy ná die erediens op 15 Oktober 2017 waartydens hy 'n agterkleinkind van hom gedoop het.
Coetzee, Hendrik Stephanus, 2012 – hede (oorgekom vanaf Potchefstroom-Noord 2000 – 2011)
Steyn, Willem Jacobus, 2012 – hede
Ontsluit van "https://af.wikipedia.org/w/index.php?title=Gereformeerde_kerk_Potchefstroom-Die_Bult&oldid=1666192"